Михаил Лъкатник
Тигърчета

chitanka.info

— Ах, вие мили,

котета галени!

Ах, вие мили,

писета шарени!

Защо пък и вас

са ви сложили в клетка,

защо сте и вий

зад желязна решетка?

— Защото не сме

нито котета галени,

защото не сме

нито писета шарени.

Че тигри свирепи

са татко и мама,

по-страшни от тях

и всред джунглата няма.

И няма какво и защо

да се крие —

пораснем ли,

ТИГРИ ще станем и ние!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.